ಬ್ರೆಜಿಲ್ ಲಸಿಕೆ ಒಪ್ಪಂದದಲ್ಲಿ ತಪ್ಪೆಸಗಿಲ್ಲ ನವದೆಹಲಿ: ಬ್ರೆಜಿಲ್ಗೆ 2 ಕೋಟಿ ಡೋಸ್ ಕೋವ್ಯಾಕ್ಸಿನ್ ಲಸಿಕೆ ಪೂರೈಸುವ ಒಪ್ಪಂದ ಮಾಡಿಕೊಳ್ಳುವಲ್ಲಿ ಯಾವುದೇ ತಪ್ಪೆಸಗಿಲ್ಲ ಎಂದು ಭಾರತ್ ಬಯೊಟೆಕ್ ಸ್ಪಷ್ಟನೆ ನೀಡಿದೆ. ಭಾರತ್ ಬಯೊಟೆಕ್ನ ಕೋವ್ಯಾಕ್ಸಿನ್ ಲಸಿಕೆಯ 2 ಕೋಟಿ ಡೋಸ್ಗಳನ್ನು ತುರ್ತು ಬಳಕೆಗೆ ಖರೀದಿಸಲು ಬ್ರೆಜಿಲ್ ಸರ್ಕಾರ ಜೂನ್ 4ರಂದು ಒಪ್ಪಂದ ಮಾಡಿಕೊಂಡಿದೆ. ಪ್ರತಿ ಡೋಸ್ಗೆ 15 ಡಾಲರ್ನಂತೆ 1,115 2 ಕೋಟಿ ಡೋಸ್ಗಳನ್ನು, ಅಂದಾಜು 2,470 ಕೋಟಿ ಮೊತ್ತಕ್ಕೆ ಖರೀದಿಸಲು ಒಪ್ಪಂದ ಮಾಡಿಕೊಂಡಿದೆ. ಈ ಒಪ್ಪಂದ ಮಾಡಿಕೊಳ್ಳುವಲ್ಲಿ ಬ್ರೆಜಿಲ್ ಅಧ್ಯಕ್ಷ ಜೈರ್ ಬೋಲ್ಸಾನ್ಯಾರೋ ಅಕ್ರಮ ಎಸಗಿದ್ದಾರೆ ಎಂದು ಬ್ರೆಜಿಲ್ನ ವಿರೋಧ ಪಕ್ಷಗಳು ಆರೋಪಿಸಿವೆ. ಬ್ರೆಜಿಲ್ಗೆ ಲಸಿಕೆ ಮಾರಾಟ ಮಾಡುವ ಸಂಬಂಧ 2020ರ ನವೆಂಬರ್ನಿಂದಲೇ ಮಾತುಕತೆ ನಡೆಯುತ್ತಿದೆ. 8 ತಿಂಗಳ ಸುದೀರ್ಘ ಮಾತುಕತೆಯ ನಂತರ ಒಪ್ಪಂದ ಅಂತಿಮ ರೂಪಕ್ಕೆ ಬಂದಿದೆ. ಈ ಒಪ್ಪಂದ ಮಾಡಿಕೊಳ್ಳುವಲ್ಲಿ ಎಲ್ಲಾ ಪ್ರಕ್ರಿಯೆಗಳನ್ನು ಕ್ರಮವಾಗಿ ನಡೆಸಿದ್ದೇವೆ. ಯಾವ ತಪ್ಪೂ ಎಸಗಿಲ್ಲ. ಒಪ್ಪಂದ ಆಗಿದ್ದರೂ, ಈವರೆಗೆ ಒಂದು ರೂಪಾಯಿ ಮುಂಗಡವನ್ನೂ ನಾವು ಪಡೆದಿಲ್ಲ. ಒಂದು ಡೋಸ್ ಲಸಿಕೆಯನ್ನೂ ಪೂರೈಸಿಲ್ಲ. ಈ ಪ್ರಕ್ರಿಯೆ ಜಾರಿಯಲ್ಲಿದೆ ಎಂದು ಭಾರತ್ ಬಯೊಟೆಕ್ ಹೇಳಿದೆ. ಆರೋಪಗಳು ಬ್ರೆಜಿಲ್ನಲ್ಲಿ ಕೋವ್ಯಾಕ್ಸಿನ್ ಲಸಿಕೆಗಳನ್ನು ಬಳಸಲು ಅನುಮತಿ ಇಲ್ಲದೇ ಇದ್ದರೂ, ಆರೋಗ್ಯ ಸಚಿವಾಲಯವು ಒಮ್ಮೆ ತಿರಸ್ಕರಿಸಿದ್ದ ಲಸಿಕೆಯನ್ನು ಖರೀದಿಸಲು ಒಪ್ಪಂದ ಮಾಡಿಕೊಳ್ಳಲಾಗಿದೆ ಬ್ರೆಜಿಲ್ನಲ್ಲಿ ಕೋವ್ಯಾಕ್ಸಿನ್ ಹೊರತುಪಡಿಸಿ ಇನ್ನೂ ಐದು ಲಸಿಕೆಗಳ ಬಳಕೆಗೆ ಅನುಮತಿ ನೀಡಲಾಗಿದೆ. ವಿಶ್ವದ ಹಲವೆಡೆ ಬಳಕೆಯಲ್ಲಿರುವ ಆ ಲಸಿಕೆಗಳ ದರಕ್ಕಿಂತಲೂ, ಹೆಚ್ಚಿನ ದರದಲ್ಲಿ ಕೋವ್ಯಾಕ್ಸಿನ್ ಅನ್ನು ಖರೀದಿಸಲಾಗಿದೆ ಈ ಒಪ್ಪಂದ ಕುದುರಿಸುವುದರಲ್ಲಿ ಸಿಂಗಪುರದ ಮ್ಯಾಡಿಸನ್ ಬಯೊಟೆಕ್ 4.5 ಕೋಟಿ ಡಾಲರ್ ಅಂದಾಜು 330 ಕೋಟಿ ಮೊತ್ತದ ಬಿಲ್ ನೀಡಿದೆ. ಈ ಬಿಲ್ ನೀಡಿಕೆಯಲ್ಲಿ ಸಾಕಷ್ಟು ಲೋಪಗಳಿವೆ ಸ್ಪಷ್ಟನೆ ಕೋವ್ಯಾಕ್ಸಿನ್ನ ಕ್ಲಿನಿಕಲ್ ಟ್ರಯಲ್ನ ದತ್ತಾಂಶಗಳನ್ನು ಆಧರಿಸಿ ಈ ಲಸಿಕೆ ಬಳಕೆಗೆ ಬ್ರೆಜಿಲ್ನ ಆರೋಗ್ಯ ಸಚಿವಾಲಯ ಒಪ್ಪಿಗೆ ನೀಡಿದೆ ವಿಶ್ವದ ಬೇರೆ ದೇಶಗಳಿಗೆ ಕೋವ್ಯಾಕ್ಸಿನ್ ಲಸಿಕೆಯ ಪ್ರತಿ ಡೋಸ್ ಅನ್ನು 1520 ಡಾಲರ್ಗೆ ಅಂದಾಜು 1,115ರಿಂದ 1,486 ಮಾರಾಟ ಮಾಡಲಾಗುತ್ತಿದೆ. ಬ್ರೆಜಿಲ್ಗೆ 15 ಡಾಲರ್ಗೆ ಒಂದು ಡೋಸ್ನಂತೆ ಪೂರೈಕೆ ಮಾಡಲು ಒಪ್ಪಂದ ಮಾಡಿಕೊಳ್ಳಲಾಗಿದೆ ಭಾರತ್ ಬಯೊಟೆಕ್ನ ಮುಖ್ಯಸ್ಥ ಕೃಷ್ಣಾ ಎಳ್ಳಾ ಅವರೇ ಲಸಿಕೆ ಸಂಶೋಧನೆ, ಕ್ಲಿನಿಕಲ್ ಟ್ರಯಲ್ ಮತ್ತು ಲಸಿಕೆ ಮಾರಾಟ ವ್ಯವಹಾರಗಳನ್ನು ನಿರ್ವಹಿಸಲು ಮ್ಯಾಡಿಸನ್ ಬಯೊಟೆಕ್ ಕಂಪನಿಯನ್ನು 2020ರಲ್ಲಿ ಸ್ಥಾಪಿಸಿದ್ದರು. ಆ ಕಂಪನಿ ಮೂಲಕವೇ ಕೆಲವು ವಹಿವಾಟು ನಡೆದಿವೆ